უნივერსიტეტის ღონისძიებების პორტალი

უნიკინო 5 აპრილს: ”ამადეუსი”
2013-04-01 17:05 (Asia/Dubai)
პარასკევს, 5 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება მილოშ ფორმანის ფილმი, ”ამადეუსი” (1984). მონაწილეობენ: ფ. მიურეი აბრაჰამი, ტომ ჰალსი, ელიზაბეთ ბერიჯი, საიმონ ქელოუ და სხვები.
თარგმანი: სალომე მატკავა

დისკუსია თემებზე "თავისუფალი არჩევანი"
2013-04-01 15:52
3 აპრილს, 17:00 საათზე, A 101 აუდიტორიაში მომავალ ანგლისტთა ასოციაციის კინო–კლუბი გიწვევთ ფილმის Mr. Nobody-s ჩვენებაზე.
ფილმის შემდეგ გაიმართება დისკუსია თემებზე “თავისუფალი არჩევანი”, “ბუნებრივი ფენომენი”, “სამყაროს შექმნის პროცესი”.
მისამართი: ჭავჭავაძის 32
დასწრება თავისუფალია
Facebook Event : https://www.facebook.com/events/443242485755968/

გიწვევთ დისკუსიაზე
2013-04-01 14:08
ილიას სახელმწიფო უნივერსიტეტი და “National Geographic საქართველო” იწყებენ საინტერესო დისკუსიების ყოველთვიურ სერიას ჟურნალის მიერ გაშუქებულ სხვადასხვა სფეროში.
სიამოვნებით გატყობინებთ, რომ პირველი შეხვედრა გაიმართება მიმდინარე წლის 4 აპრილს, 15:00-დან 16:30-მდე, ,,ლიგამუსში”.
შეხვედრაზე შემოგთავაზებთ ჟურნალ National Geographic საქართველოს აპრილის ნომრის მოკლე პრეზენტაციას და უფრო ვრცელ სადისკუსიო თემას:
სამეცნიერო მიღწევები ,,იურული პარკის” ამუშავებისთვის, ანუ ვითამაშოთ ,,ღმერთობანა”.
დისკუსია არასპეციალიზირებულია, რაც გულისხმობს, რომ თემა გათვალისწინებულია ნებისმიერი სპეციალობის სტუდენტისთვის. პოპულარულ ენაზე ვისაუბრებთ გადაშენებული სახეობის აღდგენის სამეცნიერო მიღწევებზე (მათ შორის კლონირებაზე), ხოლო დისკუსიის ძირითადი ნაწილი შეეხება ეთიკურ-რელიგიურ მოსაზრებებს, ზოგად მიზანშეწონილობას, საშიშროებებს და ა.შ.
დასწრება თავისუფალია, წინასწარ გიხდით მადლობას მობრძანებისთვის!
——————————————————————————————-
შენიშნვნა: სამომავლო სადისკუსიო თემები განისაზღვრება სტუდენტების მიერ Facebook-ის გამოკითხვისას გამოვლენილი ინტერესის მიხედვით, ჟურნალის შემდეგ სფეროებში:
• გეოპოლიტიკა
• ხალხები და კულტურები
• თავგადასავლები და ექსტრემალური ექსპედიციები
• ისტორია/არქეოლოგია
• რელიგიათმცოდნეობა
• საბუნებისმეტყველო მეცნიერებები
• ახალი ტექნოლოგიები და ა.შ.

აუტიზმის საერთაშორისო დღე
2013-04-01 11:01
2 აპრილს,12:00 საათზე, ილიას სახელმწიფო უნივერსიტეტის G106 აუდიტორიაში (გ. წერეთლის 2, ყოფილი ენციკლოპედიის შენობა) აუტიზმის საერთაშორისო დღესთანდაკავშირებით, გაიმართება აუტიზმის შესახებ გადაღებული ფილმის პრეზენტაცია.ფილმი მომზადდა “ფონდი-ღია საზოგადოება საქართველოს” დაფინანსებით.ფილმზე მუშაობდა ილიას სახ.უნივერსიტეტის სატელევიზიო-სასწავლო ცენტრი,ბატონ ზურაბ ოშხნელის ხელმძღვანელობით.
აგრეთვე ამ დღესთან დაკავშირებით ილიას სახელმწიფო უნივერსიტეტის ლექტორი გიორგი ლიპარიშვილი გამართავს მარიონეტების სპექტაკლს აუტიზმის ცენტრის ბავშვებისათვის.

შეხვედრა ლიტველ პროფესორთან
2013-04-01 10:36
2013 წლის 3 აპრილს, 15:00 საათზე (E213), ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი უმასპინძლებს ვილნიუსის თეატრის, მუსიკის, კინო და ტელევიზიის აკადემიის პროფესორს, კინორეჟისორსa და კინოსცენარისტს – გიედრე ბეინორიუტეს.
გიედრე ბეინორიუტე – რეჟისორი და სცენარისტი. დაიბადა 1976 წლის 23 აგვისტოს. 2002 წელს დაამთავრა ლიტვის თეატრის, მუსიკის, კინოს და ტელევიზიის აკადემიის კინო-ტელე ფაკულტეტის სამაგისტრო პროგრამა და მიიღო მაგისტრის ხარისხი აუდიო-ვიზუალურ ხელოვნებაში. მას გადაღებული და დაწერილი აქვს სცენარი 7 მხატვრული, მოკლე და საშუალო მეტრაჟიანი დოკუმენტური ფილმისთვის. მისი ფილმები აღიარებულია როგორც ლიტვაში, ისე ქვეყნის ფარგლებს გარეთ. ასევე მუშაობდა პროდიუსერად. ასწავლის სცენარის წერასა და რეჟისურას თეატრის, მუსიკის, კინოს და ტელევიზიის აკადემიაში. არის ლიტვის კინემატოგრაფისტთა კავშირის წევრი.
მასთან შეხვედრის მეორე დღიდან, კერძოდ 4,5,8 და 10 აპრილს, 18:00 საათზე, წიგნის მაღაზია „ლიგამუსში“, პროფესორი გიედრე ბეინორიუტე, ხელოვნების სამეცნიერო-კვლევითი ინსტიტუტის მხარდაჭერით, გთავაზობთ თანამერდოვე ლიტვური კინოს საღამოებს. დასწრება თავისუფალია.

ემად სალემის ლექცია
2013-04-01 10:32
3 აპრილს, 19:00 საათზე (G 106), ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი და ამერიკის შეერთებული შტატების საელჩო საქართველოში გთავაზობთ ემად სალემის ლექციას „ხელოვნების ადმინისტრირება“.
ემად სალემი (საერთაშორისო პროგრამების დირექტორის მოადგილე) – წარმოშობით ეგვიპტიდან. დასს 2011 წლის ივნისიდან შეუერთდა და მას შემდეგ გეგმავს და ახორციელებს Dancing to Connect-ის პროგრამას ხუთი კონტინენტის 25-ზე მეტ ქვეყანაში. არის Battery Dance Company-ს ინსტიტუტის ლექტორია. მისი გამოცდილება მოიცავს ისეთ საქმიანობებს, როგორიც არის: რჩევების მიცემა საჯარო დიპლომატიასთან დაკავშირებულ საკითხებზე, არასამთავრობო და ფართო პროფილიანი ორგანიზაციებისთვის, მთავრობისთვის. ასევე, კონსულტაციების გაწევა უნარიანობის ამაღლებაზე, განათლებასა და სასწავლო გეგმის გაუმჯობესებაზე, გამოკვლევების მეთოდოლოგიაზე და სტრატეგიულ განვითარებაზე. ემად სალემის მიღებული აქვს კოლუმბიის უნივერსიტეტის მაგისტრის ხარისხი ეკონომიკურ და პოლიტიკურ განვითარებაში, ორმაგი ბაკალავრის დიპლომი ამერიკული უნივერსიტეტის საერთაშორისო სწავლებასა და ეკონომიკაში.
ლექცია ჩატარდება ინგლისურ ენაზე.
დასწრება თავისუფალია.

უნიკინო 29 მარტს: ”ტუტსი”
2013-03-26 10:09
პარასკევს, 29 მარტს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება სიდნი პოლაკის ფილმი, “ტუტსი” (1982). მონაწილეობენ: დასტინ ჰოფმანი, ბილ მიურეი, ჩარლზ დერნინგი, ჯესიკა ლანჟი და სხვები.
თარგმანი: გიორგი ნუსხელაძე

ფრანკოფონიის საერთაშორისო დღე
2013-03-25 16:47
26 და 27 მარტს ილიას სახელმწიფო უნივერსიტეტის ავსტრიული ბიბლიოთეკის H 105 აუდიტორიაში (ქ. ჩოლოყაშვილის 3/5) გაიმართება ფრანკოფონიის საერთაშორისო დღესთან დაკავშირებით მიძღვნილი ღონისძიება. სამშაბათს, 26 მარტს, 18:00 საათზე ფრანკოფონული სიახლეების პრეზენტაცია:საერთაშორისო სამეცნიერო კონფერენციის ”ევროპა და კავკასია.რეგიონთშორისი ურთიერთობები და იდენტობის პრობლემა” ფრანგულ ენაზე გამოცემული მასალების კრებული;
ცენტრალური და აღმოსავლეთ ევროპის ფრანკოფონული რეგიონული სადოქტორო კოლეჯი ( CODFREURCOR) და მისი ვებ გვერდი; ცენტრალური და აღმოსავლეთ ევროპის სტუდენტური ფრანკოფონული ფესტივალი”ფრანკოფონია გვაერთიანებს”.
ოთხშაბათს, 27 მარტს, 18:00 საათზე საქართველო და ფრანკოფონული ქვეყნები და საფრანგეთის რეგიონები -კულტურათა დიალოგი: ლანგედოკ-რუსიონი (ასოციაცია AFFLE/LEA); ბურგუნდია (პატარძეულის ქართულ-ფრანგული სკოლა-ლიცეუმი); ალზასი, კანადა, რუმინეთი (ილიას სახელმწიფო უნივერსიტეტის ფრანკოფონი სტუდენტები).

ვიდეოფესტივალი T+V
2013-03-25 10:33
27, 28 და 29 მარტს (ოთხშაბათი, ხუთშაბათი, პარასკევი), თეატრის საერთაშორისო დღესთან დაკავშირებით, ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის ინიციატივითა და ორგანიზებით, მიხეილ თუმანიშვილის სახელობის კინომსახიობთა თეატრში გაიმართება თეატრალური ვიდეოფესტივალი – T+V, რომელსაც საფუძველი 1997 წელს „კავკასიის საერთაშორისო ფონდის” ინიციატივით ჩაეყარა. წლების განმავლობაში ვიდეოფესტივალის ფარგლებში მოეწყო მსოფლიოში ცნობილი თეატრალური დადგმების რეტროსპექტივა, შემეცნებით-საგანმანათლებლოშეხვედრები, თეატრალურ სფეროში სახელგანთქმული თეორეტიკოსებისა და პრაქტიკოსების მასტერკლასები და ვორქშოფები.
წლევანდელი ვიდეოფესტივალი გაიხსნება 12:00 საათზე, თეატრის საერთაშორისო დღის მილოცვით, რომელსაც მთელი მსოფლიოს მასშტაბით ყოველწლიურად ავრცელებს თეატრის საერთაშორისო ინსტიტუტი. წლევანდელი მილოცვის ავტორია იტალიელი დრამატურგი, რეჟისორი და მსახიობი დარიო ფო.
წელს პირველად მომზადდება ვიდეორგოლი, რომელშიც დარიო ფოს მისალოც ტექსტს წაიკითხავენ თეატრის საერთაშორისო ინსტიტუტში გაწევრიანებული ქვეყნების ხელოვანები, საქართველოდან – ზურა გეწაძე.
აღნიშნული ვიდეორგოლის ჩვენების შემდეგ დაიწყება ვიდეოფესტივალის პროგრამა:
27 მარტი:
13:00 – 13: 51 – „კალასი“ (რეჟ. რაინჰილდ ჰოფმანი, გერმანია);
14: 00 – 15:10 – „ფრანკენშტეინი“ (მსახიობი, მეთოჯინე და რეჟისორი – ნევილ ტრანტერი. ნიდერლანდები) ;
28 მარტი:
12:00 – 13:16 – „H“ (რეჟ. იან კლატა, პოლონეთი);
14:00 – 15:00 – კლეზმერის ცირკის წარმოდგენა (რეჟ. ადრიან შვარცშტეინი, ბარსელონა);
15:10 – 16:30 – „პაგანინი“ (მუსიკალურ-ექსცენტრული წარმოდგენა, ესპანეთი);

29 მარტი:
12:00 – 13:30 – „მეფე ლირი“ (რეჟისორი ტადაში სუძუკი, იაპონია-რუსეთი);
13:40 – 15:06 – „გზა დამასკოსკენ“ (რეჟისორი ოსკარას კორშუნოვასი, ლიტვა);
15: 10 – 16:26 – „მუსიკალური მაგიდა“ (პოლონეთი);
მაყურებელს ჩიათ გაუმასპინძლდება კომპანია “გურიელი”.
დასწრება თავისუფალია,
გთხოვთ მობრძანდეთ!
ვებ-გვერდი: http://www.iliauni.edu.ge/index.php?lang_id=GEO&sec_id=719
Facebook გვერდი: ხელოვნების სამემეცნიერო-კვლევითი ინსტიტუტი / Arts Research Institute

ელექტრონული ჟურნალის პრეზენტაცია
2013-03-25 10:00
26 მარტს, 13:00-დან 14:00 საათამდე, „ლიგამუსში“ (II სართ.), გაიმართება ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის ელექტრონული ჟურნალის, სახელწოდებით „სახელოვნებო თეორიისა და პრაქტიკის კვლევები“, პრეზენტაცია.
ჟურნალის პირველ ნომერი, რომელზეც ილიას სახელმწიფო უნივერსიტეტის პროფესორებმა და დოქტორანტებმა იმუშავეს, შინაარსობრივად მრავალფეროვანია. მკითხველი გაეცნობა როგორც ცალკეულ კვლევებს, ასევე თარგმანებს, კონკრეტული თემისადმი მიძღვნილ „მრგვალ მაგიდას“ და ა.შ.
ვებ.გვერდი: http://www.iliauni.edu.ge/index.php?lang_id=GEO&sec_id=719
Facebook: ხელოვნების სამეცნიერო-კვლევითი ინსტიტუტი/Arts Research Institute

მრგვალი მაგიდა „თანამედროვე სათეატრო სივრცე“
2013-03-25 09:51
25 მარტს, 13:00-დან 16:00 საათამდე, „ლიგამუსში“,თეატრის საერთაშორისო დღესთან დაკავშირებით, ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის ინიციატივით, თეატრის საერთაშორისო ინსტიტუტის საქართველოს ეროვნულ ბიუროსთან და საქართველოს თეატრების რეგიონალურ ქსელთან (GRTN) თანამშრომლობით, გაიმართება „მრგვალი მაგიდა“ თემაზე: „თანამედროვე სათეატრო სივრცე“, რომელშიც მონაწილეობას მიიღებენ: თეატრის რეჟისორები, მხატვრები, მუსიკოსები, დრამატურგები, თეატრმცოდნეები, კულტურის მენეჯერები.
ერთდროულად რამდენიმე მოდერატორთან ერთად, დისკუსიაში ჩართვისა და კითხვების დასმის შესაძლებლობა მიეცემა ნებისმიერს, მით უფრო რომ „მრგვალ მაგიდაზე“ დასწრება თავისუფალია.
აღნიშნული თემის განხილვისა და ვიდეოჩვენებების გარდა, დისკუსიაში ლონდონიდან სკაიპით ჩაერთვება კომპოზიტორი გიორგი ჯანიაშვილი, რომელიც ძმასთან, მხატვარ დავით ჯანიაშვილთან ერთად, საინტერესო პროექტებს ახორციელებს.
ვიდეოჩანაწერის გარდა, დისკუსიის დასრულების შემდეგ, ტექსტუალური მასალა გავრცელდება.
ვებ.გვერდი: http://www.iliauni.edu.ge/index.php?lang_id=GEO&sec_id=719
Facebook: ხელოვნების სამეცნიერო-კვლევითი ინსტიტუტი/Arts Research Institute
ღონისძიების მენეჯმენტი:
ჯაბა ხორავა – (+995) 595 95 26 67
ქეთი ჩხიკვაძე – (+995) 577 38 56 55

"შესავალი თანამედროვე აზროვნებაში - საუკეთესო ესსე"
2013-03-22 10:36
29 მარტს, პარასკევს, 17:00 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ (ჭავჭავაძის N 32) გაიმართება “შესავალი თანამედროვე აზროვნებაში – საუკეთესო ესსე” კონკურსში გამარჯვებულთა დაჯილდოების ღონისძიება. კონკურსი აკადემიური საქმიანობის მიმართულების ერთ-ერთი მნიშვნელოვანი პროექტია, რომელიც მიზნად ისახავს სტუდენტების ანალიტიკური აზროვნების განვითარებას, სამეცნიერო კვლევების წახალისებას. კონკურსი მომავალშიც, ყოველწლიურად, წელიწადში ორჯერ გაიმართება.
კონკურსში გამარჯვებული სტუდენტები წაიკითხავენ თავიანთ ნაშრომებს:
1. ფასუაშვილი მარიამი – „თავისუფლებიდან ვალდებულებამდე“, „ეთიკა“ როგორც ოქროს შუალედი, ჰობსის იდეოლოგიაში;
2. მათე თევზაძე – ’’პასუხი კითხვაზე: რა არის განმანათლებლობა?’’ იმანუელ კანტის მიხედვით;
3. მაია გესლაიძე – “პოლიტიკა და ზნეობა (ნიკოლო მაკიაველი) ”
4. გიორგი პატარკაციშვილი, მარიამ კუპრაშვილი, თეკლე ქავთარაძე, ირაკლი მაისურაძე, მარიამ მაღულარია, თორნიკე ჯანიბეგაშვილი – “უმწიფარობიდან გამოსვლა, როგორც საზოგადოების გადარჩენის ერთადერთი გზა”
5. თამარ ბობოხიძე – “ჟან ლამარკისა და ჩარლზ დარვინის ევოლუციის თეორიები”
კონკურსში გამარჯვებულთა ნაშრომები გამოქვეყნდება „ილიაუნის მედია პორტალში“ და ბლოგზე „ბურუსი“. აგრეთვე გადაეცემათ წიგნები: მიშელ ფუკოს “რა არის განმანათლებლობა?” და გიგი თევზაძის „სოციალური ქცევის ევოლუცია homo-მდე და შემდეგ“.

ევროპული ცენტრის პრეზენტაცია
2013-03-20 15:14
22 მარტს,17:00 საათზე, ილიას სახელმწიფო უნივერსიტეტის A101 აუდიტორიაში გაიმართება ორგანიზაცია “ევროპული ცენტრის” პრეზენტაცია. “ევროპული ცენტრი” წარმოადგენს საერთაშორისო ორგანიზაციას, რომელიც განათლების ხარისხის ამაღლების, არაფორმალური განათლების გაძლიერებისა და საზოგადოებაში დემოკრატიული პრინციპების განვითარების მხარდაჭერის მიზნით ახორციელებს ინოვაციურ საერთაშორისო კონფერენციებს, სემინარებს და ახალგაზრდულ ფორუმებს ევროპის სხვადასხვა ქვეყანაში.
ევროპული ცენტრი 18-35 წლამდე ახალგაზრდებს აძლევს საშუალებას, მიიღონ მონაწილეობა სხვადასხვა ახალგაზრდულ ღონისძიებაში, აიმაღლონ კვალიფიკაცია და სერტიფიცირება გაიარონ ევროპის სხვადასხვა უწყებაში.
ევროპული ცენტრისა და ევროკავშირის ერთობლივი გრანდიოზული პროექტი ჩატარდება ბრიუსელში (ბელგია) და მაასტრიხში (ჰოლანდია) 27 აპრილიდან – 6 მაისამდე (2013 წელი). ახალგაზრდები ორგანიზებულად ეწვევიან ისეთ უზენაეს უწყებებს, როგორიცაა: ევროპარლამენტი , ევროსაბჭო, ნატოს შტაბბინა, ევრო კომისია, მაასტრიხტის კონგრესცენტრი.
ფორუმის მომხსენებლები იქნებიან:
1. Kolinda Grabar Kitarovic – ნატოს გენერალური მდივნის მრჩეველი.
2. Yvo de Boer-გაეროს აღმასრულებელი მდივანი.
პროექტის ბოლოს თითოეულ მონაწილეს გადაეცემა საერთაშორისო ევროკავშირის მიერ გაცემული სერტიფიკატი.

XIX საუკუნის უცნობი საქართველო
2013-03-18 15:55
ოთხშაბათს, 20 მარტს, 18:00 საათზე ილიას სახელმწიფო უნივერსიტეტის წიგნის მაღაზია ”ლიგამუსში” (ი. ჭავჭავაძის გამზ. 32) გაიმართება ლინგვისტურ კვლევათა ცენტრის პროექტის პრეზენტაცია და ნინო დობორჯგინიძის მოხსენება: ”XIX საუკუნის უცნობი საქართველო: რუსიფიკაციის ენობრივი და რელიგიური მოდელები”.

უნიკინო 22 მარტს: ”დაცემა”
2013-03-18 12:28
პარასკევს, 22 მარტს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ოლივერ ხირშბიგელის ფილმი ”დაცემა” (2004). მონაწილეობენ: ბრუნო განცი, ალექსანდრა მარია ლარა, ულრიხ მატესი, კრისტიან ბერკელი და სხვები. თარგმანი: ქეთი გელუტაშვილი.

კონფერენცია ფოტომოყვარულთათვის
2013-03-18 12:07
20-24 მარტს, 12:00 საათზე, ილიას სახელმწიფო უნივერსიტეტის A101 აუდიტორიაში (ი.ჭავჭავაძის გამს.32), Kikala-Studio-ს, ილიაუნის სემიოტიკის კვლევითი ცენტრისა და სტუდენტთა შემოქმედებითი კლუბის ინიციატივით ფოტომოყვარულთათვის გაიმართება ფოტოხედვის სასწავლო კონფერენცია ”ჩვენ ვქმნით სინათლით”.
კონფერენციის ფარგლებში დაგეგმილია მამუკა კიკალიშვილის მასტერკლასი Kikala-Studio-ში,გურამ წიბახაშვილის მასტერ-კლასი. გაიმართება დიალოგი ფოტოხელოვნებაზე, სტუმრად იქნებიან _ ზურაბ გურიელიძე, ცირა ბარბქაძე, კახაბერ შარტავა, მიშა გიორგაძე, დავით ქორიძე.
სასწავლო კონფერენციის ბოლოს მოეწყობა თავისუფალი ფოტოსესია ცხენებთან ილიას სახელმწიფო უნივერსიტეტის საცხენოსნო ცენტრში, სადაც შეგიძლიათ დაგეგმოთ და შექმნათ ნებისმიერი ჟანრის ფოტო და, ამავე დროს, მონაწილეობა მიიღოთ კონკურსში. ფოტონამუშევრებს შეაფასებს კომპეტენტური ჟიური, გამარჯვებულები მიიღებენ პრიზებს, ხოლო ყველა მონაწილეს გადაეცემა სერთიფიკატი. დაჯილდოების ცერემონიალი გაიმართება 3 აპრილს, 17.00 საათზე, წიგნის მაღაზია ”ლიგამუსში” .
ფოტოგრაფია _ სინათლის ენაა… შექმენით და გამოავლინეთ თქვენი უნიკალური სამყარო სინათლის საშუალებით; გაიზიარეთ პროფესიონალთა გამოცდილება და ეძიეთ და შეიცანით საკუთარი საზღვარი დ უსაზღვროება კადრებში…
იხილეთ პროგრამა

პოეზიის საღამო ლიგამუსში
2013-03-15 11:39
19 მარტს, 18:00 საათზე, წიგნის მაღაზია ,,ლიგამუსში” (ჭავჭავაძის N 32) ილიას სახელმწიფო უნივერსიტეტის ბაზაზე დაფუძნებულ შემოქმედთა კლუბ ”ლემადეს” ეგიდით გაიმართება ლიკა ოხანაშვილის პოეზიის საღამო. აღნიშნული კლუბის დამფუძნებელი და პრეზიდენტი თავად ლიკა ოხანაშვილია. პოეზიის საღამო კი მისთვის რიგით მეხუთეა.
ლიკას ლექსები შესულია მწერალთა კავშირის მიერ გამოცემულ ახალგაზრდა პოეტთა და პროზაიკოსთა კრებულებში, ასევე სხვადასხვა ჟურნალებში. იგი ავტორია პოეტური კრებულის ,,ჩემი ლექსები არაფერზე ცოტა მეტია”.
საღამოს გაუძღვება თამუნა შენგელია. აკომპანირებას გაუწევენ ”ლემადეს” მუსიკოსი წევრები.

მსოფლიო ძილის დღე
2013-03-13 16:10
15 მარტს, 12:00 საათიდან, ილიას სახელმწიფო უნივერსიტეტის G კორპუსის 109-ე აუდიტორიაში ძილის მსოფლიო დღის აღსანიშნავად მოხსენებას წაიკითხავს ილიას სახელმწიფო უნივერსიტეტის ასოცირებული პროფესორი ნატო დარჩია. ამ დღეს დამსწრეებს შეეძლებათ მიიღონ პასუხები ძილთან დაკავშირებულ მათთვის საინტერესო საკითხებზე და გაეცნონ ძილის სწორი ჰიგიენის რეკომენდაციებს.
ადამიანის დაინტერესება ძილით, როგორც უცნაური, სიკვდილთან გარკვეული ნიშნებით მსგავსი ფენომენით, ჯერ კიდევ უძველეს მითოლოგიურ ნაწარმოებებში შეინიშნება. ამ დროიდან მოყოლებული ძილის მიმართ ინტერესი იმდენად გაიზარდა და მეცნიერული კვლევების საფუძველზე იმდენად მრავლისმომცველი გახდა, რომ ძილის მსოფლიო დღეც კი დაწესდა. 2013 წლის 15 მარტს ძილის მსოფლიო დღისადმი მიძღვნილ ღონისძიებებს ილიას სახელმწიფო უნივერსიტეტის კვლევითი ცენტრი – ძილ-ღვიძილის ციკლის შემსწავლელი თენგიზ ონიანის ლაბორატორიაც უერთდება. აღნიშნულ კვლევით ცენტრსა და ჟენევის საუნივერსიტეტო ჰოსპიტალს შორის არსებული პარტნიორული პროექტის (SCOPES – IZ74Z0_137415) ფარგლებში ამ დღეს ძილის ფენომენისადმი ცნობიერების ამაღლების კამპანია გაიმართება, რომლის მიზანია, საზოგადოებას სწორად მიაწოდოს ინფორმაცია იმ უდიდესი მნიშვნელობის შესახებ, რომელიც ძილს აქვს ჩვენი ჯანმრთელობის, კეთილდღეობისა და უსაფრთხოებისთვის!
მაინც რატომ არის ძილი ასეთი მნიშვნელოვანი? ამ, ერთი შეხედვით, მარტივ კითხვაზე პასუხი საკმაოდ რთულია. თუ ფილოსოფიურად მივუდგებით და გერმანელი ფილოსოფოსის, არტურ შოპენჰაუერის სიტყვებს მოვიშველიებთ: ,,ძილი სიკვდილისათვის გადახდილი საფასურია. რაც უფრო მაღალია ეს ფასი და რაც უფრო რეგულარულად ვიხდით, მით უფრო ვშორდებით სიკვდილთან შეხვედრას”. მიუხედავად იმისა, რომ შოპენჰაუერი ძილის ნეირობიოლოგიური კვლევებით არ იყო დაკავებული, მისი სიტყვები კარგად გამოხატავს იმ უდიდეს ძალას, რომელიც ძილს ჩვენს ცხოვრებაში აქვს. თუ მეცნიერულ კვლევებს განვიხილავთ, თანამედროვე შეხედულება ძილის მნიშვნელობის შესახებ ცალსახად გვიჩვენებს, რომ ძილი ფუფუნება არ არის – სრულფასოვანი ძილი ნებისმიერ ასაკში სასიცოცხლოდ მნიშვნელოვანია ჩვენი ნორმალური მენტალური თუ ფიზიკური მდგომარეობის, ემოციური წონასწორობის, ცხოვრების ხარისხის, კეთილდღეობისა და უსაფრთხოებისთვის. ძილი ეს ის ბაზისური მოთხოვნილებაა, რომელსაც უდიდესი გავლენა აქვს ჩვენს ცხოვრებაზე. ნებისმიერ საზოგადოებაში ყველაფერი იმგვარადაა ორგანიზებული, რომ ძილის მოთხოვნილების დაკმაყოფილება შევძლოთ; მოთხოვნილების, რომელიც ცივილიზაციისა და კულტურული დონისგან დამოუკიდებლად ისევე მნიშვნელოვანია ჩვენი ჯანმრთელობისა და სრულყოფილი ფუნქციონირებისათვის, როგორც ჰაერი, საკვები და წყალი.
ძილის პრობლემები მსოფლიო მოსახლეობის დაახლოებით 45%-ის ჯანმრთელობასა და ცხოვრების ხარისხს საფრთხეს უქმნის. ამავდროულად, ძილის პრობლემების გარკვეული ნაწილი სათანადო და გონივრული მიდგომით შესაძლოა გაუმჯობესდეს; ძილის სწორი ჰიგიენის დაცვა ძილის პრობლემების პრევენციის ერთ-ერთი მნიშვნელოვანი კომპონენტია.

„მელანქოლიის 3 ოთახი“
2013-03-13 13:45
18 მარტს, 18:00 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ გაიმართება ფინური დოკუმენტური ფილმის, „მელანქოლიის სამი ოთახის“ (რეჟისორი პირჟო ჰონკასალო) ჩვენება. მისი დასრულების შემდეგ განხილვა-დისკუსიას წარუძღვება ორი მოწვეული ექსპერტი – ნინო მხეიძე (პროფესორი, კინომცოდნე) და ნატა მეფარიშვილი (პროფესორი, ბავშვთა ფსიქოლოგი).
პროექტის განხორციელების ინიციატორია: ორგანიზაცია Noosfera Foundation (www.noosfera foundation.com,www.facebook.com/DocumentaryMondays) და ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი (http://www.iliauni.edu.ge/index.php?lang_id=GEO&sec_id=719).
დასწრება თავისუფალია.
დამატებითი ინფორმაციისთვის შეგიძლიათ დაგვიკავშირდეთ:
ნიკოლოზ ნადირაშვილი
Tel: + 995 322 98 83 25
Cell: + 995 555 105 049/059
Kakabadzeebi St. 2; 4th floor;
„მელანქოლიის 3 ოთახი“ (ანოტაცია)
This award winning creative documentary is divided into three chapters, each represented by a room whose atmosphere is determined by one predominant emotion. With very few words but plenty of eloquent cinematography, the film touches upon basic emotional and mental states. With a keen eye for detail (especially human faces), precise timing, and a soundtrack director Pirjo Honkasalo creates a multilayered, poetic film. Awarded among others at Sundance and Venice Film Festival.
შემოქმედებითი დოკუმენტური ფილმი სამი ეპიზოდისაგან შედგება. თითოეული „ოთახი“ განსაკუთრებულ ატმოსფეროს და ემოციურ ზეგავლენას გვიქმნის. დელიკატური ვიზუალური თხრობით რეჟისორი ეხება ბავშვის ემოციურ მდგომარეობას ძალადობრივ სამყაროში.დეტალებზე აქცენტებით (გმირების პორტრეტული სახეებით), ზუსტი დინამიკითა და ხმის დრამატურგიით, ფინელი რეჟიროსი პირჟო ჰონკასალო ქმნის მრავალსახოვან პოეტურ ფილმს, რომელიც ისეთი ფესტივალების პრიზიორია, როგორიც არის: Sundance, Venice Film Festival…

საქართველოს საკონსტიტუციო სისტემის ანალიზი
2013-03-13 13:05
პარასკევს 15 მარტს 11:30 წუთზე, ილიას სახელმწიფო უნივერსიტეტის A 101 აუდიტორიაში, (ჭავჭავაძის გამზირი #32). სამართლის სკოლის კონსტიტუციური კვლევების ცენტრი ატარებს საჯარო შეხვედრას თემაზე: საქართველოს საკონსტიტუციო ანალიზი. მომხსენებელი: ვახტანგ ხმალაძე, საქართველოს პარლამენტის იურიდიულ საკითხთა კომიტეტის თავჯდომარე.
დასწრება თავისუფალია.

ფილმის პრეზენტაცია ილიაუნიში
2013-03-13 12:10
15 მარტს, 15:00 სთ-ზე, ილიას სახელმწიფო უნივერსიტეტში 106 – ე აუდიტორიაში (გ. წერეთლის 2, G კორპუსი) ამერიკის საელჩოს ორგანიზებით გაიმართება ფილმის ”A League of Their Own” – ჩვენება. ფილმი ეძღვნება ქალების ისტორიულ თვეს.ფილმის ჩვენების შემდეგ გაიმართება დისკუსია ინგლისურ ენაზე.მომხსენებელი იქნება ამერიკის საელჩოს მისიის უფროსის მოადგილე ბრიჯით ბრინქი.

უნიკინო 15 მარტს: ”პირველი რესპუბლიკა”
2013-03-12 12:18
პარასკევს, 15 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება თომა ჩაგელიშვილის დოკუმენტური ფილმი, ”პირველი რესპუბლიკა”. ფილმის ჩვენებამდე სტუდენტებს გაესაუბრება თავად ფილმის ავტორი, თომა ჩაგელიშვილი. ჩვენება ხორციელდება ილიას სახელმწიფო უნივერსიტეტის ისტორიის მოყვარულთა კლუბის ინიციატივით.

ეთნოგრაფიული ლექსიკონის პრეზენტაცია
2013-03-12 11:51
13 მარტს, 18:00 საათზე ილიას სახელმწიფო უნივერსიტეტის წიგნის მაღაზია ,,ლიგამუსში” (ი. ჭავჭავაძის გამზ.32) ვიზუალური ანთროპოლოგიისა და ლოკალური ისტორიის კვლევების ლაბორატორია გამართავს ,,საქართველოს ეთნოგრაფიული ლექსიკონი (მონაცემთა ბაზა)”-ის პრეზენტაციას.

მოგზაურობა ფრანკოფონურ სამყაროში
2013-03-11 16:45
15 მარტს, 16:00 საათზე, H 105 აუდიტორიაში (ქ. ჩოლოყაშვილის 3/5) ჩატარდება ფრანკოფონიის დღეებისადმი მიძღვნილი სტუდენტური კონფერენცია სათაურით: “მოგზაურობა ფრანკოფონურ სამყაროში”. სტუდენტები წარმოადგენენ პრეზენტაციებს ფრანკოფონიის საერთაშორისო ორგანიზაციის წევრი ქვეყნების შესახებ. მათი დახმარებით ვიმოგზაურებთ ერთი ქვეყნიდან მეორეში, გავეცნობით მათ კულტურასა და ტრადიციებს.

წიგნის პრეზენტაცია ლიგამუსში
2013-03-06 12:12
ხუთშაბათს, 7 მარტს, 18:30 საათზე წიგნის მაღაზია ”ლიგამუსის” მესამე სართულზე გიწვევთ პრეზენტაციაზე წიგნისა: მართლმადიდებელი ეკლესიის როლი ქართული ნაციონალური იდენტობის ჩამოყალიბებაში (XX საუკუნის ბოლო – XXI საუკუნის დასაწყისი). ეს წიგნი წარმოადგენს შედეგს კვლევისა, რომელიც განხორციელდა კავკასიის შვეიცარიული აკადემიური ქსელისა (Academic Swiss Caucasus Net) და ილიას სახელმწიფო უნივერსიტეტის ერთობლივი პროექტის ფარგლებში, მათივე მხარდაჭერით, 2010 წლის სექტემბრიდან 2012 წლის სექტემბრამდე.

ELECTRA - დედლაინმა გადაიწია!
2013-03-04 12:45
ELECTRA – განაცხადის შეტანის ბოლო ვადამ გადაიწია!
ერაზმუს მუნდუსის გაცვლითი პტოექტის ELECTRA დედლაინმა გადაიწია. საბუთების მიღება გაგრძელდება 11 მარტის ჩათვლით.
6 მარტს, 15:00 საათზე, ილიას სახელმწიფო უნივერსიტეტის A101 აუდიტორიაში (ჭავჭავაძის გამზირი #32), გაიმართება საინფორმაციო შეხვედრა, რომელზეც განხილული იქნება კონკურსის პირობები და ელექტრონული სააპლიკაციო ფორმის შევსების საფეხურები.
დამატებითი შეკითხვებით მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ჩოლოყაშვილის 3/5, ოთახი F303, ტელ.: 214 13 88, ელ-ფოსტა: electra@iliauni.edu.ge.

ჰაიმორის ღრუს ფსკერის პლასტიკის თავისებურებანი
2013-03-01 17:25
9 მარტს, 15:00 საათზე ილიაუნის 101 – ე აუდიტორიაში (ი. ჭავჭავაძი გამზ. 32) ლექციას წაიკითხავს ილიას სახელმწიფო უნივერსიტეტის მედიცინის სამეცნიერო კვლევითი ინსტიტუტის დოქტორანტი, ლვოვის სამედიცინო უნივერსიტეტის დოცენტი, მირონ უგრინი თემაზე: „ჰაიმორის ღრუს ფსკერის პლასტიკის თავისებურებანი“. განხილული იქნება ჰაიმორის წიაღის რეკონსტრუქციის ახალი მეთოდიკა, წარმოდგენილი იქნება კვლევითი და კლინიკური შემთხვევები.

საჯარო ლექცია-სემინარი ფსიქოლოგიაში
2013-03-01 11:40
12 მარტს, სამშაბათს, G 106 აუდიტორიაში, 17:30 საათზე გაიმართება ლექცია–სემინარი ოიდიპოსის კომპლექსზე სახელწოდებით “ოიდიპოსის სამი დრო”. მოხსენებას წაიკითხავს ფრანგი ფსიქოანალიტიკოსი ქალბატონი კატრინ სალადენი, რომელიც არის პარიზის ფსიქოანალიტიკური ფორმაციისა და ფროიდიანული კვლევის ასოციაციის წევრი (Espace Analytique-Association de Formation psychanalytique et de Recherches Freudiennes).
ლექცია ჩატარდება ფრანგულ ენაზე ქართული თარგმანის თანხლებით.

წიგნის პრეზენტაცია ლიგამუსში
2013-02-26 12:29
28 თებერვალს, 18:00 საათზე, ილიაუნის წიგნის მაღაზია „ლიგამუსში“ (ჭავჭავაძის 32), მე-3 სართულზე, შედგება გიგი თევზაძის ახალი წიგნის „სოციალური ქცევის ევოლუცია homo-მდე და შემდეგ“ პრეზენტაცია.
„სოციალური ქცევის ევოლუცია Homo-მდე და მას შემდეგ ” – ეს არის ნარატივი ინტერდისციპლინარული და მულტიდისციპლინარული კვლევის შესახებ. პალეონტოლოგიის, გენეტიკის, სოციოლოგიის, ისტორიის, ფილოსოფიის, ლიტერატურის თეორიის და სხვა საბუნებისმეტყველო, ჰუმანიტარული და სოციალური მეცნიერებების მონაცემების და მეთოდების დახმარებით პროფ. თევზაძე იკვლევს და ჰყვება საკუთარ თეორიას, თუ როგორ გახდა შესაძლებელი homo sapiens sapiens. ამ ამოცანის გადასაჭრელად ის საკუთარ პასუხებს სცემს ისეთ მნიშვნელოვან და საინტერესო კითხვებს როგორიცაა – რა ევოლუციური განსხვავებაა ადამიანს და ცხოველს შორის, რა კავშირია ადამიანებისათვის დამახიასიათებელ ხელოვნებას და ცხოველთათვის დამახასიათებელ მიმიკრიას შორის, რა არის სიყვარულის ევოლუციური საფუძვლები, რა როლი შეიძლება ჰქონოდათ ნეანდერტალელებს ადამიანების პირველ საზოგადოებებში და კონკრეტულად, ქალთა ემანსიპაციაში, რა ევოლუციური საფუძველი აქვს ადამიანთა საზოგადოებაში ჰომოსექსუალურ ქცევას, ვინ არიან შამანები და რა ევოლუციური ფუნქცია აკისრიათ, როგორ მოშინაურდნენ ცხოველები, რატომ არსებობს ე.წ. ინტელექტუალთა ფენა, რატომ გახდა ქრისტიანობა მსოფლიო რელიგია. საკითხების სირთულის და მრავალფეროვნების მიუხედავად, წიგნი დაწერილია მაქსიმალურად გასაგები ენით და არ მოითხოვს რაიმე სპეციალურ ცოდნას მკითხველისაგან.

მიორი როთბარდი და თავისუფლება
2013-02-26 11:37
შაბათს, 2 მარტს, 16:00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ. 32) გაიმართება ამერიკელი ეკონომისტის და ანარქო-კაპიტალიზმის ფუძემდებლის, მიორი როთბარდის (Murray N. Rothbard) დაბადების დღისადმი მიძღვნილი ლექცია “მიორი როთბარდი და თავისუფლება”.
